|  |
| --- |
| **Нәҗмиева Гөлнар Ленаровна МББУ “Күбәк урта гомуми белем бирү мәктәбенең беренче квалификацион категорияле татар теле һәм әдәбияты укытучысы****5 нче сыйныфта татар теле дәресе** |
| **Тема** | **Сингармонизм законы** |
| **Максат** | * татар телендәге сингармонизм күренешенең асылына төшенү;
* рәт гармониясе, ирен гармониясе турында мәгълүматлы булу;
* фонетика буенча белемнәрне ныгыту, фән белән кызыксыну уяту.
 |
| **Планлаштырыл-ган нәтиҗәләр** | **Предмет буенча:**  сингармонизм законының төрләрен белү; сингармонизм законына буйсынган яки буйсынмаган сүзләрне таба белү;**Танып-белү УУГ:** логик фикер йөртү, чагыштыру, анализ, гомумиләштерү, нәтиҗә ясау;**Коммуникатив УУГ**: партнер гамәлләре белән идарә итү , фикерне дөрес һәм төгәл итеп җиткерә белү, иптәшең белән аралашу әдәбе.;**Регулятив УУГ:** эшчәнлек барышын һәм нәтиҗәләрен тикшереп һәм бәяләп бару**,** күнегүләрне тикшергәндә үз хаталарын таптыру;**Шәхси УУГ:**  әйләнә-тирәдәгеләргә яхшы мөнәсәбәт. |
| **Дәреснең тибы** | Яңа белемнәрне үзләштерү дәресе |
| **Төп төшенчәләр** | Сингармонизм, рәт гармониясе, ирен гармониясе, алынма сүз |
| **Предметара бәйләнеш** | Әдәбият, татар теле  |
| **Эшне оештыру**  | Фронталь, төркемдә, парларда, индивидуаль |
| **Чыганаклар**  |  Татар теле: татар телендә төп гомуми белем бирү мәктәбенең 5 нче сыйныфы өчен дәреслек / Ч.М. Харисова, Н.В.Максимов, Р.Р.Сәйфетдинов – Казан: Татар. Кит. нәшр., 2012., тест, презентация |
| **Кулланылган сингапур структуралары** |  Вай файв, Куиз-куиз-трейд, Микс-фриз-груп, Мэнэджмэн, Финк-райт-раунд-робин , Финкин мэпс |
| **Дәрес этаплары** | **Укытучы эшчәнлеге** | **Укучы эшчәнлеге** | **Универсаль уку гамәлләре (УУГ)** |
| **Оештыру** **Мотивлаштыру (1-2 мин)** | Исәнләшү. Уңай пси хологик халәт тудыру.Дәреснең максаты белән таныштыру, өй эшен тикшерү. | Исәнләшү. Бер-береңә елмаю, уңай кәеф теләү.  | Регулятив УУГ |
| **Белемнәрне актуальләштерү** | Куиз-куиз-трейд структурасы. Үткәннәрне системага сала. Теманы ныгыта. | Куиз-куиз-трейд структурасы. (Фонетика, орфография, орфоэпия темасы буенча әзерләп килгән сораулар б-н эшлиләр). | Регулятив УУГ(Үз эшеңә контроль ясау)Коммуникатив УУГШәхси УУГ |
| **Проблемалы ситу ация булдыру.****Уку мәсьәләсен кую** | Укытучы проблемалы сорау куя. Кроссворд чишү юлы белән дәреснең темасын билгеләү. | Табышмакны тыңлыйлар, уйлыйлар, җавап бирәләр, тактадагы кроссвордка язалар, нәтиҗә ясыйлар. | Шәхси УУГТанып белү УУГ |
| **Тема, максат, бурычларны билгеләү** | Димәк, бүгенге тема ничек дип атала? Безнең максат нинди?Матур һәм дөрес язу үрнәге тәкъдим итә. | Теманы атыйлар. Дәреснең максатын билгелиләр. Дәфтәрләргә язып куялар, матур һәм дөрес язу күнегүләре башкаралар. | Танып белү УУГ |
| **Уку мәсьәләсен чишү. Яңа теманы өйрәнү** | Яңа теманы мөстә кыйль аңлауга ирешергә тырыша.Сингармонизм законы турында презентация тәкъдим итә. | Финк-райт-раунд-робин Дәреслектәге кагыйдә бе- лән танышалар һәм укытучының биремнәрен үтиләр, яттан сөйләп карый лар, кагыйдәләр дәфтәренә модель төзиләр.Бер-берсенә сөйлиләр, презентация аша ныгыталар. | Танып –белү УУГКоммуника-тив УУГ |
| **Ял минуты** Микс-фриз-групСораулар1. Татар телендә ничә сузык аваз бар?
2. Сингармонизм законының ничә төре бар?
3. Ничә сөйләм органы бар?
4. Я хәрефе ничә авазга билге булып йөри?
 |
| **Яңа теманы ныгыту***(Яңа белемнәрне беренчел ныгыту)* | Белемнәрнәрне ныгытуга күнегү бирә. | Укучылар 207 нче күнегү (язмача) эшлиләр. Парларда чиратлап, аңлатып эшләп карыйлар. | Танып –белү УУГКоммуника-тив УУГ |
| **Мөстәкыйль эш** | 209 нчы күнегүнең биремен аңлата.Финкин мэпс структурасы (карта-агач).2 нче номерлы укучыны тыңлый, нәтиҗә ясый. | 209 нчы күнегү.Әлеге структура буенча карта-агач төзиләр. 1 нче баганага сингармонизм законына буйсынган калын әйтелешле сүзләр, 2 нче баганага сингармонизм законына буйсынган нечкә әйтелешле сүзләр, 3 нче баганага сингармонизм законына буйсынмаган сүзләрне язып алалар, төркемнәрдә дөреслеген тикшерәләр. | Регулятив УУГТанып-белү УУГ |
| **Өй эше** | Өй эше биремен аңлату. 1). 211 нче күнегү. 2). Сингармонизм законына буйсынма ган сүзләр кергән 5 табышмак табып язарга.3). Сингармонизм законы турында әкият язып карарга. | Өй эше биременең аңлашылып бетмәгән өлешен ачыклыйлар.  | Регулятив УУГ |
| **Рефлексия, бәяләү, үзбәя** | Рефлексияне оештыра. Тест тәкъдим итә. Һәр укучының максатка ирешү дәрәҗәсен билгели. Укучыларның дәрестәге эшен бәяли. | Тест чишәләр.Максат һәм нәтиҗәләрдән чыгып, үз-үзләрен бәялиләр. | Танып-белү УУГШәхси УУГ |

**Кушымта. Кроссвордны чишү өчен табышмаклар.**

1. Лычма суга төшерсә дә,

Әй рәхәт соң ул яуганда!

Йөгерәсең-чабасың,

Суында чыланасың.

Ә кемнәр белә – бу яңгыр

Ничек дип атала соң?

 (Ләйсән).

1. Чит илгә чыккан белә:

Илләр арасында була

Киртә үзенә күрә.

 (Чик).

1. Нинди генә җөмлә булсын,

Озынмы ул, кыскамы,

Куела иң азагына -

Тәмамлап килә аны.

 (Нокта).

1. Кар ярата дияр идең,

Аны җәй дә күрәсең.

Рәхәтләнеп яши җәен.

Гел кычкыра карда кар дип,

Аны кем соң белмәсен!

 (Карга).

1. Жәлләсәм дә аны кйачак,

И озын муены дип,

Рәхәттер ул озын булгач.

Андый озын муен җирдә

Фәкать анда гына бит.

 (Жираф).

1. Мөмкин юлда адашырга

Аңа карап бармаганда.

Ялгышма, дип, дөрес юлны

Күрсәтеп ул тора алда.

 (Маяк).

1. Йортны саклый караклардан.

Ормый, сукмый, бәрми дә,

Зур да түгел, тик шулай да

Аның аша үтеп йортка

Кералмый һичбер ни дә!

 (Йозак).

1. Һәркемгә дә бик кирәк ул,

Өйрән син аны яшьтән.

Нәрсә генә эшләсәң дә,

Әмәлен әгәр белмәсәң,

Рәт чыкмас андый эштән.

 (Һөнәр).

1. Фәкать яши зоопаркта ул бездә.

Иң зур хайван дип санала ул җирдә.

Ләкин курка ди ул тычкан күрсә дә.

 (Фил).

1. Үлән генә ашый үзе,

Гайрәт чәчеп карый күзе,

Егәр-көче ташып тора,

Зур мөгезле башын бора.

 (Үгез).

1. Колач җәеп каршы ала,

Сулышларны киңәйтә.

Кайчак ул караңгы, шомлы...

Исемен аның кем әйтә?

 (Урман)

 **Тест.**

 1.Нәрсә ул сингармонизм законы?

 А. Телнең авазлар составын өйрәнүче фән

 Ә. Сүзләрне дөрес әйтү кагыйдәләре

Б. Сузыкларның, бер-берсенә йогынты ясап, үзара охшашлануы.

2. Сингармонизмның ничә төре бар?

А. 5

Ә. 1

Б. 2

3. Сингармонизмның икенче төре кайсы авазларга гына кагыла?

А. [а], [ә]

Ә. [о], [ө]

 Б. [у], [ү]

4. Телефон, институт, Илсур сүзләре сингармонизм законына буйсынганмы?

А. Әйе.

Ә. Юк.

Б. Соңгы сүз буйсынган

5. Нинди сүзләрдә авазлар ярашмаска мөмкин?

А. Парлы сүзләрдә

Ә. Кушма һәм алынма сүзләрдә

Б. Татар сүзләрендә

6. Кайсы төркемдәге сүзләр сингармонизм законына буйсына?

А. Ана, магазин, икмәк

Ә. Акча, такта, кәбестә, түгәрәк

Б. Помидор, кишер, суган, патисон